El Calafate

El Calafate a l'é na comun-a dla Patagònia, an Argentin-a, d'anviron 22.000 abitant.
A pija sò nòm da na cita pianta.

Stòria e evolussion demogràfica
El Calafate a l'é stàit creà ëd fasson ofissial ai 7 dë stèmber dël 1927, cand lë stat argentin a n'ha decretane l'esistensa e an pais a-i ero na tranten-a ëd përson-e.
A-i era an efet da manca d'avèj un pòst d'arforniment e contròl për la popolassion dj'aventuré e colon ëscossèis, galèis, spagneuj, romen, yugoslav ai quaj ël goern a l'avìa dàit dle tère; a-i era ëdcò dë bzògn ëd sità ëd sosta pr'ij traspòrt ëd coram e 'd lan-a ch'a andasìo vers ij pòrt.
Tòst ël pais a l'ha avù na scòla, un comissarià, un giùdes e un dotor.

Dël 1946 ël pais a fasìa 368 abitant, dël 1969 a son rivà a 700, ant ël 1982 a l'ero na milen-a.

Dël 1989 a l'han asfaltà dij tòch dë stra, ant ël 1990 a l'é rivaje 'l gas e ant ël 1996 a l'han faje 'n reopòrt antërnassional.
Dël 2000 la cita comunità a contava 4000 abitant.
L'esplosion demogràfica rivà apress a l'é stàita possà da la dëscuverta dël torism, mersì dzortut a j'escursion ch'as peulo fé al lagh Argentino e al giassé Perito Moreno.

Calafate, El